OpenLLM-France/wikimedia huggingface dataset:
# Bedrich Kisch

Bedrich Kisch va ser un metge txecoslovac, germà del famós escriptor Egon Erwin Kisch, que dirigí el Servei de Cirurgia de l'Hospital de les Brigades Internacionals de Benicàssim durant la Guerra Civil espanyola.
Kisch era director també de l'Hospital Jan Amos Komensky a Txecoslovàquia.

## Referències

* Registre de Brigadistes de la Universitat de Barcelona
# Bettingen

Bettingen és un municipi del cantó de Basilea-Ciutat (Suïssa).

## Enllaços externs

* Bettingen en Alemany, Francès o Italià al Diccionari històric de Suïssa.
* Web oficial del municipi Arxivat 2011-05-16 a Wayback Machine. (alemany)
# Baudement

Baudement és un municipi francès, situat al departament del Marne i a la regió del Gran Est. L'any 2007 tenia 113 habitants.

## Demografia
### Població

El 2007 la població de fet de Baudement era de 113 persones. Hi havia 48 famílies, de les quals 8 eren unipersonals (4 homes vivint sols i 4 dones vivint soles), 24 parelles sense fills i 16 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 49 habitatges, 47 eren l'habitatge principal de la família i 2 eren segones residències. Tots els 49 habitatges eren cases. Dels 47 habitatges principals, 39 estaven ocupats pels seus propietaris, 7 estaven llogats i ocupats pels llogaters i 2 estaven cedits a títol gratuït; 9 tenien tres cambres, 14 en tenien quatre i 25 en tenien cinc o més. 32 habitatges disposaven pel capbaix d'una plaça de pàrquing. A 17 habitatges hi havia un automòbil i a 27 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Baudement el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 4 | 80 a 84 | 4 |
| 0 | 75 a 79 | 4 |
| 4 | 70 a 74 | 0 |
| 4 | 65 a 69 | 4 |
| 0 | 60 a 64 | 0 |
| 8 | 55 a 59 | 8 |
| 0 | 50 a 54 | 0 |
| 8 | 45 a 49 | 12 |
| 8 | 40 a 44 | 4 |
| 0 | 35 a 39 | 0 |
| 0 | 30 a 34 | 0 |
| 4 | 25 a 29 | 0 |
| 0 | 20 a 24 | 4 |
| 0 | 15 a 19 | 4 |
| 4 | 10 a 14 | 4 |
| 0 | 5 a 9 | 4 |
| 0 | 0 a 4 | 0 |

## Economia

El 2007 la població en edat de treballar era de 73 persones, 55 eren actives i 18 eren inactives. De les 55 persones actives 50 estaven ocupades (25 homes i 25 dones) i 5 estaven aturades (3 homes i 2 dones). De les 18 persones inactives 10 estaven jubilades, 3 estaven estudiant i 5 estaven classificades com a «altres inactius».

### Activitats econòmiques

Dels 2 establiments que hi havia el 2007, 1 era d'una empresa de construcció i 1 d'una empresa de comerç i reparació d'automòbils.
L'únic establiment comercial que hi havia el 2009 era una carnisseria.
L'any 2000 a Baudement hi havia 6 explotacions agrícoles que ocupaven un total de 642 hectàrees.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements et de services dans le domaine du commerce en 2009
* ↑ Exploitations agricoles
* Résumé statistique Fitxa resum de dades estadístiques de Baudement a l'INSEE.
* Évolution et structure de la population Fitxa amb el detall de dades de Baudement a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Bec de coral de galtes taronja

El bec de coral de galtes taronja (Estrilda melpoda) és una espècie d'ocell de la família dels estríldids (Estrildidae) que habita boscos, sabanes i garrigues d'Àfrica Occidental i Central des del Senegal, Gàmbia i sud de Mauritània cap a l'est, fins a l'est i sud de la República Democràtica del Congo, i cap al sud fins a Angola central.

## Referències

* ↑ «Bec de coral de galtes taronja». Cercaterm. TERMCAT, Centre de Terminologia. Rev. 20/03/2022(català)
# Bec de coral porpra

El bec de coral porpra (Granatina ianthinogaster) és un ocell de la família dels estríldids (Estrildidae).

## Hàbitat i distribució

Habita matollars xèrics de l'estrem est de Sudan del Sud, sud i est d'Etiòpia i Somàlia, cap al sud, a través de l'est d'Uganda i Kenya fins al sud de Tanzània.

## Referències

* ↑ «Bec de coral porpra». Cercaterm. TERMCAT, Centre de Terminologia. Rev. 20/03/2022(català)
# Bellaterra Edicions

Bellaterra Edicions és una editorial acadèmica, fundada per Feliu Riera l'any 1973, amb seu a Barcelona i amb prop d'un miler de títols publicats. Especialitzada en l'assaig científic en l'àmbit de les ciències socials i el pensament crític, va apostar per obrir nous camins amb col·leccions d'estudis sobre l'Àfrica, el Món Àrab o l'Extrem Orient. El seu fons està especialitzat en obres d'antropologia, pensament descolonial, feminismes, LGBTI i teoria queer.
L'any 2019, la cooperativa Cultura 21, que engloba l'editorial Tigre de Paper, la revista crítica Catarsi Magazín i la Fira Literal d'Idees i Llibres Radicals, impulsà amb l'assessorament jurídic del Col·lectiu Ronda una campanya de 300 títols participatius de 1.000 euros per a fer efectiva l'adquisició de les col·leccions de Bellaterra Edicions.

## Referències

* ↑ Nerín, Gustau. «Cultura21 aposta per l'assaig científic amb la compra de l'editorial Bellaterra». El Nacional, 21-01-2020. [Consulta: 20 desembre 2020].
* ↑ Mata Riu, Toni. «La cooperativa Cultura 21 busca recursos per comprar part d'Edicions Bellaterra». Regió 7, 15-11-2019.
* ↑ Font Torra, Aina. «Assumir i succeir el llegat de la cèlebre Edicions Bellaterra: la nova fita de la manresana Cultura21». NacióManresa, 13-11-2019. [Consulta: 20 desembre 2020].
* ↑ Bennasar, Sebastià. «Es busquen 300.000 euros per a invertir en pensament crític». Vilaweb, 08-12-2019. [Consulta: 20 desembre 2020].
# Eròfila

Eròfila (Erophila verna o Draba verna) és una espècie de planta brassicàcia. Té una distribució holàrtica i és l'única espècie del gènere Erophila que prolifera naturalment als Països Catalans (per això rep el nom d'eròfila). És una planta petita, habitualment de 5 a 15 cm d'alçada. Habita pradells terofítics a la terra baixa i muntanya mitjana (la subespècie E. verna praecox fins als 1.000 metres d'altitud, la subespècie E. verna spathulata arriba a viure fins als 1.900 metres d'altitud) Floreix molt aviat, als Països Catalans ho fa de gener a maig. És una espècie molt polimorfa amb tres subespècies (E. verna praecox, E. verna verna i E. verna spathulata). És una herbàcia anual, amb una o diverses tiges; les fulles són totes en roseta, lanceolades o oblongues, enteres o poc dentades, de 0,5-1,5 x 0,2-0,5 cm; pètals blancs, bífids o bipartits; silícula el·líptica o oblonga glabra de 4-12 x 1,4 mm. Segons Plants for a Future aquestes plantes són comestibles.

## Referències

* ↑ Bolòs, Oriol; Vigo, Josep. Flora dels Països Catalans. Ed. Barcino. Barcelona, 1984. ISBN 9788472265974.
# Es

ES o es té els següents significats:
* .es .es és el domini territorial de primer nivell (ccTLD) d'Espanya. Està administrat pel govern d'Espanya.
* Es, símbol de l'element químic einsteini
* ES o Earth Simulator, supercomputador més ràpid del món des de 2002 fins a 2004
* Ensemble Studios, companyia de videojocs
* Tipus de batxillerat francès, corresponent a la branca de les ciències socials
# Benjamin Giraud

Benjamin Giraud (Marsella, 23 de gener de 1986) és un ciclista francès, professional des del 2011. Actualment corre a l'equip Delko-Marseille Provence-KTM.

## Palmarès

* 2007
** 1r al Circuit méditerranéen
* 2009
** 1r al Gran Premi Mathias Piston
* 2010
** Vencedor d'una etapa al Tour de Franc-Comtat
* 2011
** Vencedor d'una etapa al Circuit de les Ardenes
* 2012
** 1r al Gran Premi Souvenir Jean-Masse
* 2013
** Vencedor d'una etapa al Tour de Taiwan
** Vencedor d'una etapa a la Volta al llac Qinghai
** Vencedor de 2 etapes a la Volta a la Xina I
* 2014
** Vencedor d'una etapa al Tour de Taiwan
* 2015
** Vencedor d'una etapa al Tour de Hainan

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Bokermannohyla ibitiguara

Bokermannohyla ibitiguara és una espècie de granota endèmica del Brasil.
Està amenaçada d'extinció per la pèrdua del seu hàbitat natural.

## Referències

* Caramaschi, U. & Eterovick, P.C. 2004. Bokermannohyla ibitiguara. Llista Vermella d'Espècies Amenaçades de la UICN 2006. Consulta: 7 de gener de 2008.
# European Space Camp

El European Space Camp (ESC) és un campament d'estiu per a joves compresos en edats de 17–20 anys, que se centra a donar una experiència pràctica en el camp de l'enginyeria aeroespacial i vehicles de llançament. Els participants de tot Europa i el món realitzen una estada al Andøya Rocket Range durant una setmana, aprenent dels professionals convertint-se en científics de coets aficionats. En definitiva, l'objectiu del campament és llançar un coet sonda creat pels estudiants, capaç de transportar diversos sensors i aconseguint una altura de 10 000m i una velocitat de Mach 3. Els participants es divideixen en grups ordenats en relació amb els seus interessos i habilitats i treballen junts com un equip per al projecte d'una setmana finalitzant amb el llançament d'un coet d'estudiants. A través de l'experiència del European Space Camp, els joves se senten motivats a adquirir una educació relacionada amb l'enginyeria espacial o altres aspectes relacionats amb la ciència.
Les activitats del campament inclouen l'experimentació, el càlcul i l'organització del projecte. A més, es realitzen conferències en el camp de la ciència espacial. No obstant això, l'enfocament del camp és tant social com d'aprenentatge. Al campament, els participants coneixen altres 20 joves que comparteixen els seus propis interessos, provinents d'arreu del món. Per activitats, com nedar al sol de mitjanit, safari de balenes, voleibol, escalada, etc per tal d'obtenir una oportunitat inoblidable per adquirir amics i experiències internacionals.

## Organitzadors i socis
### Associació Noruega de Joves Científics (FUF) representat pel Team Space Camp

* Lukass Kellijs (Líder)
* Anna Krajewski
* Leanda Wenus
* Marcus Ringmar
* Figaro Stenlund

### National Centre of Space-Related Education (NAROM) representat per

* Arne-Hjalmar Hansen
* Hege-Merethe Strømdal
* Anita Hanssen

## Enllaços externs

* Lloc web oficial de l'European Space Camp
Agència Espacial Europea :
# Ben Gillies

Benjamin David Gillies (Newcastle, 24 d'octubre de 1979) és un músic australià conegut per ser el bateria de la banda de rock alternatiu Silverchair.

## Biografia

Va néixer a Merewether, barri de Newcastle (Nova Gal·les del Sud) com els altres dos components de Silverchair. És cosí de Kylie Gillies, presentadora del canal de televisió australià Channel 7. La seva família forma part de l'organització Surfrider Foundation que promou la neteja de l'aigua de l'oceà.
Malgrat haver-se publicat la declaració de Gillies amb la seva xicota Hayley Alexander, ballarina també australiana, realment només s'ha casat amb Jakica Ivancevic el juny de 2010. La seva dona és psíquica i va participar en el programa de telerealitat The Real Housewives of Melbourne del canal australià Arena.

## Carrera

A part de la bateria, també toca la guitarra i el baix, coneixements que va aprofitar per ensenyar a tocar el baix a Chris Joannou abans de formar Silverchair. Mentre el grup no es trobava de gira, també donava classes de bateria a temps parcial en l'escola musical Rosie's School of Rock de la seva ciutat natal.
En els dos primers àlbums de Silverchair, Gillies va participar activament en la composició de les cançons juntament amb el cantant Daniel Johns. Progressivament, Johns va anar agafant més protagonisme fins en els últims treballs, tota la composició va al seu càrrec.
Aprofitant la baixa de Johns per problemes de salut i la corresponent inactitivitat de Silverchair, Gillies va formar part del grup Tambalane amb Wes Carr. Aquest grup no va tenir gaire èxit i es va dissoldre en confirmar-se la tornada de Silverchair. Amb la dissolució de Silverchair l'any 2011, Gillies va treballar en un àlbum en solitari durant uns mesos, però finalment va formar la banda Bento, de la qual n'és el cantant.

## Referències

* ↑ Edwards, Samy. «Silverchair drummer's heart beats for Hayley» (en anglès). The Herald, 15-10-2008. Arxivat de l'original el 2012-05-02. [Consulta: 16 novembre 2008].
* ↑ Branley, Alison. «Silverchair drummer Ben Gilles weds in Newcastle» (en anglès). The Herald, 13-06-2010. [Consulta: 19 maig 2019].
* ↑ Lau, Kristie. «Silverchair drummer works on solo album» (en anglès). The Sydney Morning Herald, 12-06-2011. [Consulta: 19 maig 2019].
# Bolívar Films

Bolívar Films és una empresa cinematogràfica Veneçolana, amb seu a Caracas, amb més de 60 anys fent diverses produccions i postproduccions de comercials, documentals, curtmetratges, llargmetratges, audiovisuals i programes per a televisió.
La va fundar el cineasta Luis Guillermo Villegas Blanco el 14 d'octubre de 1940, el qual va portar-hi els millors tècnics, artistes, directors, fotògrafs europeus i dels diferents països llatinoamericans on ja es feia cinema amb molt èxit, amb el somni de crear un petit Hollywood a Veneçuela.
Bolívar Films va aconseguir realitzar llargmetratges de molt alta qualitat i va obtenir, entre altres guardons, el primer premi de fotografia en el Festival de Cannes de 1951 per La balandra Isabel llegó esta tarde.
Paral·lelament, es van produir documentals i noticiaris. El Noticiari Bolivar Films s'ha anat produint ininterrompudament des de l'any 1946 i fins avui es projecta a totes les sales de cinema veneçolanes.
Bolívar Films es va introduir més tard en el procés de producció de comercials i aconseguí innombrables premis al llarg dels anys. Entre la seva col·lecció hi ha arxius que daten des de 1918.
El març de 2009 abona la iniciativa de la crear l'Escola Nacional de Cinema al Districte Metropolità de Caracas. Al novembre de 2009 va llançar sincabletv, un canal de televisió en línia centrat en l'entreteniment.

## Enllaços externs

* Pàgina de Bolívar Films
# Faci Platoni

Faci Platoni († c. 1014, Piacenza, Itàlia) segons alguns autors fou fill de Bernard Ansprand, però en realitat fou fill del comte Opizzo d'Angera, senescal de l'exèrcit de l'emperador Otó I del Sacre Imperi Romanogermànic i de l'abadessa Matilde d'Essen, filla del duc Liudolf de Suàbia, i en conseqüència, sisè net de Bernard Ansprand. A més a més, fou cosí en sisè grau de consanguinitat per via paterna d'Arduí d'Ivrea, la seva vida transcorre fins aproximadament el 1014.
Juntament amb els seus germans fou marquès d'Eporèdia i comte d'Angera. També fou comte de Mediolani, senyor d'Albizato i Besnato i cavaller de l'Orde de l'Esperó d'Or, aquest últim títol atorgat per la Santa Seu en virtut de la seva defensa de l'Església, juntament amb el seu fill primogènit Plato, ratificat durant el pontificat de Benet VIII, amb data del 25 d'abril de 1014.
Dotat d'una gran capacitat militar va instal·lar-se a la zona de l'actual Borgo Val di Taro, fins aquell moment en mans de l'abadia de Bobbio, considerant que fou el territori dels seus avantpassats. Va morir a Piacenza, Itàlia.

## Família

La seva primera dona va ser Domitil·la de Turris, filla gran del comte Arasmi de la Torre, el més important dels livel·laris del Curtis Turris. El seu fill primogènit va ser Plato Platoni, marquès de la Santa Seu, comte d'Angera, senyor sobirà de Borgotaro, senyor imperial de Parma i de Ceno, cavaller de l'Esperó d'Or.
La seva segona dona va ser Gisla, filla del comte Adalbert, i amb ella va tenir Eriprand Visconti, comte d'Angera i vescomte de Mediolani, Algilsa, monja, i Gregori, vescomte de Piasenza.

## Referències

* ↑ Gamurrini, Eugenio. Istoria Genealogica delle Famiglie Nobili Toscane, et Umbre. Volume Secondo. Imprenta de Guccio Nauefi, 1671, p. 160.
* ↑ Pérez de Pineda, Juan Iván. Monarchia Ecclesiastica, o, Historia Universal del Mundo.. Barcelona: Imprenta de Jaime Cendrat, 1594.
* 1 2 Palatio, Ioanne. Aquila Saxonica Sub Qua Imperatores Saxones Ab Henrico Aucupe, Ufque Ad Henricum Sanctum Occidentis Imperatorem XV. Elogiis Hierogliphicis, Imaginivus Antiquis. Editor Iacobum Herz, 1673.
* ↑ Tesauro, Emanuel. Del Regno D'Italia Sotto i Barbari. Presso Gio: Giacomo Hertz, 1680.
* ↑ Grafinger, Christine Maria. Archivio Segreto Vaticano, Volume 18. Parte 2 de los manuscritos e impresos del Vaticano. Roma: Biblioteca Apostólica Vaticana, 2002, p. 112. ISBN 9788821007385.
* ↑ De La Rosa Olivera, Leopoldo. Estudios Históricos Sobre Las Canarias Orientales. Excema. Mancomunidad de Cabildos de Las Palmas. Plan Cultural. España: ARTES GRÁFICAS SOLER, S. A. Valencia, 1978, p. 274.
* ↑ Foresti, Giacomo Filipo. Supplementum Chronicarum. Venezia: Bernardino Benali, 1483.
# Facial Action Coding System

Facial Action Coding System (FACS) (Sistema de codificació de l'acció facial) és un sistema per a denominar moviments facials humans. El sistema fou elaborat originalment per l'anatomista suec Carl-Herman Hjortsjö, i més tard va ser adoptat per Paul Ekman i Wallace V. Friesen, i publicat el 1978. El 2002, Ekman, Friesen i Hager van publicar una important actualització. Els moviments individuals dels músculs facials són codificats pel FACS, incloent-hi ja petits canvis instantanis en l'aparença facial.
Es tracta d'un estàndard comú per classificar sistemàticament l'expressió gestual de les emocions, i ha demostrat ser útil en psicologia i en el món de l'animació. A causa de qüestions de temps i problemes en la percepció subjectiva, FACS és considerat com un sistema computat automàtic que detecta les cares en vídeos, extreu les característiques geomètriques de les cares i després produeix perfils temporals de cada moviment facial.

## Referències

* ↑ Hjortsjö, CH. Man's face and mimic language, 1969.
* ↑ P. Ekman and W. Friesen. Facial Action Coding System: A Technique for the Measurement of Facial Movement. Consulting Psychologists Press, Palo Alto, 1978.
* ↑ Paul Ekman, Wallace V. Friesen, and Joseph C. Hager. Facial Action Coding System: The Manual on CD ROM. A Human Face, Salt Lake City, 2002.
* 1 2 Hamm, J.; Kohler, C. G.; Gur, R. C.; Verma, R. «Automated Facial Action Coding System for dynamic analysis of facial expressions in neuropsychiatric disorders». Journal of Neuroscience Methods, 200, 2, 2011, pàg. 237–256. DOI: 10.1016/j.jneumeth.2011.06.023. PMID: 21741407.

## Enllaços externs

* Articles de Paul Ekman sobre FACS Arxivat 2015-03-24 a Wayback Machine. (anglès)
* Carl-Herman Hjortsjö, Man's face and mimic language" Arxivat 2022-08-06 a Wayback Machine. (anglès)
* FACS Overview Arxivat 2013-10-19 a Wayback Machine. (anglès)
* Manual sobre FACS Arxivat 2010-12-14 a Wayback Machine. (anglès)
# Facialcázar

Facialcázar o Facialcazar va ser una població medieval a l'actual província de Sevilla, situada en l'emplaçament de la ciutat romana de Salpensa, el turó del Casar. Per extensió, la mateixa denominació rebria el districte musulmà en què es trobava, entre Utrera i El Coronil.
Després de la nova cristianització de la zona, a la seva església s'hi venerava a una talla de la Mare de Déu de Consolació, que va ser portada abans del seu definitiu despoblament a El Coronil, juntament amb altres béns, entre ells un calze que encara es conserva.

## Referències

* ↑ Garrido y Ruiz, José. Historia de la Villa del Coronil. 1884. Págs. 116-117
# Bescuit (porcellana)

El bescuit –o porcellana freda– és un tipus de porcellana blanca i mat, sense esmaltar. És el material resultant del procés que segueix «la ceràmica que ha estat cuita, però encara no ha estat envernissada. La porcellana de bescuit és porosa i absorbeix fàcilment l'aigua, mentre que la ceràmica vidrada i la porcellana d'ossos són molt poc poroses, fins i tot en l'estat de bescuit». La temperatura de cocció és normalment, com a mínim, de 1.000 °C, encara que són habituals temperatures més altes. La cocció del bescuit produeix canvis químics i físics permanents. Com a conseqüència, s'obté un producte molt més dur i resistent, que pot encara ser porós, i això facilita l'aplicació d'esmalts. Amb tot i això, és un producte relativament fràgil, per la qual cosa s'utilitza només com a element decoratiu per a fer-ne estatuetes i altres objectes, i no és adequada per a les vaixelles.
Aquesta tècnica es va començar a fer servir des de mitjan segle xviii, sobretot a França, a la fàbrica de Sèvres, i a Itàlia, a la Reial Fàbrica de Capodimonte (Nàpols). En aquesta època, es van posar de moda les estatuetes i els grups d'escenes pastorils fetes amb bescuit. Al segle xix, se'n van fabricar moltes nines i ninots: les nines de porcellana són fetes de bescuit.

## Referències

* ↑ A. Dodd i D. Murfin: Dictionary Of Ceramics. The Institute of Minerals, 1994 (3a edició).
* ↑ W. Ryan i C. Radford: Whitewares: Production, Testing and Quality Control. Pergamon Press / Insitute of Ceramics, 1987.
Viccionari
# WISP (física de partícules)

En física de partícules, l'acrònim WISP identifica una hipotètica partícula sub-eV amb interacció feble (o partícula esvelta que interacciona feblement, o partícula prima que interacciona feblement), i s'empra per a referir-se a partícules noves de poca massa que rarament interaccionen amb partícules convencionals.
El terme s'utilitza generalment per a categoritzar un tipus de matèria fosca, i és essencialment sinònim de partícula semblant a l'axió (ALP). Amb l'excepció dels neutrins coneguts, tots els WISP són partícules hipotètiques. Els WISP són la contrapartida de baixa massa de les partícules massives que interaccionen feblement (WIMP).

## Discussió

Excepte els neutrins convencionals, tots els WISP són components candidats per a explicar la matèria fosca, i molts experiments proposats per a detectar WISP en podrien detectar de diversos tipus diferents. Alguns exemples inclouen:
* Axió: partícula hipotètica proposada per a resoldre el problema de la manca de violació CP de la força forta.
* Neutrí estèril: partícules mai observades que (si existeixen) no interaccionarien explícitament ni via interaccions febles, forces fortes ni electromagnètiques.
* Partícules supersimètriques, particularment la partícula supersimètrica més lleugera que podria ser un neutralí: fermions supersimètrics elèctricament neutres compostos de supercompanys dels bosons
Tot i que els neutrins "actius" ordinaris (neutrins amb quiralitat esquerrans i antineutrins quirals dretans) sí que compleixen tècnicament la descripció del terme, sovint s'exclouen de les llistes de partícules "WISP" pel fet que ja no són candidats viables a la matèria fosca: Els límits estimats actuals de la seva densitat numèrica i massa indiquen que la seva densitat total a l'univers no és prou alta com per a explicar la quantitat de matèria fosca observada, tot i que sens dubte contribueixen a una petita part de la densitat de la matèria no visible.

## Vegeu també

* Axió
* Matèria fosca calenta
* Partícula supersimètrica més lleugera (LSP)
* Neutrí estèril
* Partícula massiva d'interacció feble (WIMP)

## Referències

* 1 2 3 ; Ringwald, Andreas; Majorovits, Béla «In search of WISPs». CERN, 04-03-2021 [Consulta: 7 maig 2021].
# Goodyear

«Goodyear» té aquests significats:
* Goodyear (Arizona), població dels Estats Units a l'estat d'Arizona
* Goodyear Tire and Rubber Company, empresa fabricant de pneumàtics fundada el 1898 per Frank Seiberling
* Charles Goodyear (1800 - 1860, New Haven, Connecticut), inventor del procés de vulcanització del cautxú